Viimaste päevade suurim sündmus Gruusias on Hollywoodi staaride Andy Garcia ja Sharon Stone -i külaskäik. Kui Andy Garcia saabus siia koos soomlasest filmimehe  Renny Harliniga filmi 5 Days Of August esilinastusele, kus Garcia mängib fimis Saakashvilit, siis mille puhul Sharon Stone saabus, jäi mulle arusaamatuks. Igatahes pühapäeval kanti online-s kogu nende külaliste vastuvõtt ja tegemised üle ja see oli veidi muigamapanev. Saakashvili viis kallid külalised oma paleesse, kus õhtusööki oli kutsutud valmistama Alain Ducasse. Stone-ile kingiti ka kohaliku kuulsa moedisaineri poolt kleit ja muud ebavajalikku pudi-padi. Lõpusõnas teatas Stone, et Gruusia on nüüd ta teine kodumaa ja Renny Harlin lubas Batumisse maja osta.